CELEX: 62011CA0440
Language: sk
Date: 2013-07-11 00:00:00
Title: Vec C-440/11 P: Rozsudok Súdneho dvora (tretia komora) z  11. júla 2013 — Európska komisia/Stichting Administratiekantoor Portielje, Gosselin Group NV [Odvolanie — Hospodárska súťaž — Kartely — Články 81 ES a 53 Dohody o EHP — Trh medzinárodných sťahovacích služieb v Belgicku — Priame a nepriame stanovenie cien, rozdelenie si trhu a manipulácia postupov predkladania ponúk — Pripísateľnosť protiprávneho správania subjektu, ktorý má kontrolu nad základným imaním — Pojem podnik — Domnienka skutočného vykonávania rozhodujúceho vplyvu — Obmedzenie hospodárskej súťaže z hľadiska cieľa — Usmernenia k pojmu ovplyvnenie obchodu medzi členskými štátmi — Usmernenia k metóde stanovovania pokút (2006) — Poľahčujúce okolnosti]

31.8.2013   
            
            
               SK
            
            
               Úradný vestník Európskej únie
            
            
               C 252/9
            
         Rozsudok Súdneho dvora (tretia komora) z 11. júla 2013 — Európska komisia/Stichting Administratiekantoor Portielje, Gosselin Group NV
   (Vec C-440/11 P) (1)
   
   (Odvolanie - Hospodárska súťaž - Kartely - Články 81 ES a 53 Dohody o EHP - Trh medzinárodných sťahovacích služieb v Belgicku - Priame a nepriame stanovenie cien, rozdelenie si trhu a manipulácia postupov predkladania ponúk - Pripísateľnosť protiprávneho správania subjektu, ktorý má kontrolu nad základným imaním - Pojem podnik - Domnienka skutočného vykonávania rozhodujúceho vplyvu - Obmedzenie hospodárskej súťaže z hľadiska cieľa - Usmernenia k pojmu ovplyvnenie obchodu medzi členskými štátmi - Usmernenia k metóde stanovovania pokút (2006) - Poľahčujúce okolnosti)
   2013/C 252/13
   Jazyk konania: holandčina
   
      Účastníci konania
   
   
      Odvolateľka: Európska komisia (v zastúpení: A. Bouquet, S. Noë a F. Ronkes Agerbeek, splnomocnení zástupcovia)
   
      Ďalší účastníci konania: Stichting Administratiekantoor Portielje, (v zastúpení: D. Van Hove, F. Wijckmans, S. De Keer a H. Burez advocaten), Gosselin Group NV
   
      Predmet veci
   
   Odvolanie podané proti rozsudku Všeobecného súdu (ôsma komora) zo 16. júna 2011, Gosselin Group a Stichting Administratiekantoor Portielje/Komisia (T-208/08 a T-209/08), ktorým tento súd vo veci T-208/08 zrušil rozhodnutie Komisie K(2008) 926 v konečnom znení z 11. marca 2008, týkajúce sa konania podľa článku [81 ES] a článku 53 Dohody o EHP (vec COMP/38.543 — Medzinárodné sťahovacie služby) v rozsahu, v akom sa v ňom konštatuje, že Gosselin Group NV sa zúčastnila na porušení článku 81 ods. 1 ES počas obdobia od 30. októbra 1993 do 14. novembra 1996, a vo veci T-209/08 zrušil rozhodnutie K(2008) 926 zmenené a doplnené rozhodnutím (2009) 5810 v rozsahu, v akom sa týka Stichting Administratiekantoor Portielje
   
      Výrok rozsudku
   
   
               1.
            
            
               Body 4 a 6 výroku rozsudku Všeobecného súdu Európskej únie zo 16. júna 2011, Gosselin Group a Stichting Administratiekantoor Portielje/Komisia (T-208/08 a T-209/08), sa zrušujú.
            
         
               2.
            
            
               Žaloba Stichting Administratiekantoor Portielje vo veci T-209/08 sa zamieta.
            
         
               3.
            
            
               Stichting Administratiekantoor Portielje je povinná nahradiť trovy konania vzniknuté v konaní na prvom stupni vo veci T-209/08, ako aj v odvolacom konaní.
            
         
      (1)  Ú. v. EÚ C 331, 12.11.2011.